Ēstgriba
Ēstgriba jeb apetīte (no latīņu: appetitus — 'vēlme, tieksme') ir vēlme pēc ēdiena, ko izjūt kā vieglu izsalkumu. Apetīte ir visām augstākajām dzīvības formām, un tā kalpo kā pietiekamas enerģijas uzņemšanas regulators, lai uzturētu vielmaiņu. Organismam ilgstoši nesaņemot barību, tā pāriet bada sajūtā. Izteikts ēstgribas trūkums tiek saukts par anoreksiju, bet slimīgi pastiprināts — par bulīmiju.